
Parlamentul României
Camera Deputaţilor


	Comisia pentru agricultură, silvicultură, industrie alimentară și servicii specifice


	Bucureşti,
	05.06.2019

	Nr.
	4c-5/ 298


Către,

BIROUL PERMANENT AL CAMEREI DEPUTAȚILOR

Vă înaintăm, alăturat, Raportul  asupra Proiectului de Lege pentru înființarea Agenției pentru Calitatea și Marketingul Produselor Agroalimentare  transmis Comisiei pentru agricultură, silvicultură, industrie alimentară și servicii specifice pentru examinare pe fond, cu adresa nr. PLx. 34/2019  din 11 februarie 2019.

În raport de obiectul și conținutul său, proiectul de lege face parte din categoria legilor ordinare.
[image: image3.png]


PREȘEDINTE,
Alexandru STĂNESCU
 SHAPE  \* MERGEFORMAT 



CAMERA DEPUTAŢILOR

PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii specifice




	Bucureşti, 05.06.2019
Nr. 4c-5/298


RAPORT  

asupra proiectului de Lege pentru înființarea Agenției pentru Calitatea și Marketingul Produselor Agroalimentare
(PLx. 34/2019)
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia pentru agricultură, silvicultură, industrie alimentară și servicii specifice a fost sesizată, spre dezbatere în fond, cu proiectul Lege pentru înființarea Agenției pentru Calitatea și Marketingul Produselor Agroalimentare, transmis  cu adresa nr. PLx. 34 din 11 februarie 2019 și înregistrată cu nr. 4c-5/39 din 12.02.2019.
Senatul în calitate de primă Cameră sesizată, a adoptat inițiativa legislativă în ședința din 6 februarie  2019.
Camera Deputaţilor este Cameră decizională, potrivit prevederilor art.76 (2) din Constituţia României, republicată şi ale art.92 alin.(9) pct. 1  din Regulamentul Camerei Deputaţilor, republicat, cu modificările și completările ulterioare.
Consiliul Legislativ, cu avizul nr. 971/11.10.2018, avizează favorabil cu observații și propuneri inițiativa legislativă.
Guvernul, prin actul nr. 2080/DPSG/05.11.2018, nu susține propunerea legislativă.
Consiliul Economic și Social, cu avizul nr. 4875/25.09.2018, a avizat favorabil propunerea legislativă.
Comisia juridică, de disciplină și imunități (nr. 4c-13/82/2019) a avizat favorabil proiectul de lege.
Comisia pentru buget, finanțe și bănci (nr. 4c-2/74/2019) și Comisia pentru muncă și protecție socială (nr.4c-9/85/2019) au avizat negativ proiectul de lege.
Proiectul de lege are ca obiect de reglementare înfiinţarea Agenţiei pentru Calitatea şi Marketingul Produselor Agroalimentare, instituţie publică cu personalitate juridică, finanţată din venituri proprii şi subvenţii acordate de la bugetul de stat, în subordinea Ministerului Agriculturii şi Dezvoltării Rurale. Potrivit expunerii de motive, obiectivul principal al acestei Agenţii este creşterea numărului de sisteme de calitate recunoscute la nivel european pentru produsele agroalimentare româneşti şi de certificare a produselor conform sistemelor de calitate facultative instituite la nivel naţional şi european, în vederea promovării acestora.

Potrivit prevederilor art.61 din Regulamentul Camerei Deputaţilor, republicat, cu modificările și completările ulterioare membrii Comisiei pentru agricultură, silvicultură, industrie alimentară și servicii specifice au examinat proiectul de lege mai sus menționat în ședința din 5 iunie 2019. La lucrările Comisiei, membrii acesteia au fost prezenți conform listei de prezență.

La dezbateri a participat ca invitat, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare domnul Sorin Claudiu Roșu Mareș, secretar de stat Ministerul Agriculturii și Dezvoltării Rurale.
În urma examinării proiectului de lege şi a opiniilor exprimate  membrii comisiei au hotărât, cu majoritate de voturi (s-au înregistrat un vot împotrivă și 1 abținere), întocmirea unui raport  de adoptare cu amendamente admise care se regăsesc în anexa la prezentul raport .

În raport de obiectul și conținutul său, propunerea legislativă face parte din categoria legilor ordinare.
	PREȘEDINTE,

Alexandru STĂNESCU

	SECRETAR,
Dan CIOCAN

	Șef serviciu consilier parlamentar Anton Păștinaru
                    consilier parlamentar dr. Gabriela Amalia Ciurea
	


Anexa

Proiect de Lege pentru înființarea Agenției pentru Calitatea și Marketingul Produselor Agroalimentare

(PLx. 34/2019)

	Nr. crt.
	Text adoptat de Senat
	Text propus de Comisie

(autorul amendamentului)
	Motivarea amendamentelor

	1.
	Lege

pentru înființarea Agenției pentru Calitatea și Marketingul Produselor Agroalimentare
	Lege

pentru înființarea Agenției pentru Calitatea și Marketingul Produselor Agroalimentare

	

	2.
	CAPITOLUL I

Dispoziții generale
	Se elimină

	

	3.
	Art.1.- Se înființează Agenția pentru Calitatea și Marketingul Produselor Agroalimentare Românești, instituție publică cu personalitate juridică, finanțată din venituri proprii și subvenții acordate de la bugetul de stat, în subordinea Ministerului Agriculturii și Dezvoltării Rurale, denumită în continuare Agenția.
	Art.1.- Se înființează Agenția pentru Calitatea și Marketingul Produselor Agroalimentare, în subordinea Ministerului Agriculturii și Dezvoltării Rurale, instituție publică cu personalitate juridică, finanțată din venituri proprii și subvenții acordate de la bugetul de stat, denumită în continuare Agenția.


	Pentru corectitudinea redactării.

	4.
	Art.2.- (1) Scopul înființării Agenției este acela de a promova obținerea de produse agroalimentare certificate conform unui sistem de calitate voluntară, denumite în continuare produse de calitate, și de a asigura un marketing corespunzător acestor produse.

           (2) Aplicarea tehnicilor clasice în publicitate, promovarea consumului, cu scopul de a face oamenii conștienți de importanța calității și prospețimii produselor alimentare precum și a originii acestora reprezintă un alt element important al prezentei legi.

          (3) Obiectivul legii este acela de a promova consumul de produse agroalimentare de calitate conform unui sistem voluntar de certificare a calității instituit prin legislație europeană sau națională după cum urmează:

a) schemele de calitate instituite în cadrul regulamentelor și dispozițiilor europene1;

(i) Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare;

(ii) Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91;

(iii) Regulamentul (CE) nr. 110/2008 al Parlamentului European și al Consiliului din 15 ianuarie 2008 privind definirea, desemnarea, prezentarea, etichetarea și protecția indicațiilor geografice ale băuturilor spirtoase și de abrogare a Regulamentului (CEE) nr. 1576/89 al Consiliului;

(iv) Regulamentul (CEE) nr. 1601/91 al Consiliului din 10 iunie 1991 de stabilire a normelor generale privind definirea, descrierea și prezentarea vinurilor aromatizate, a băuturilor aromatizate pe bază de vin și a cocteilurilor aromatizate din produse vitivinicole;

(v) partea II titlul II capitolul I secțiunea 2 din Regulamentul (UE) nr. 1308/2013 al Consiliului în ceea ce privește vinul.

b) schemele de calitate, inclusiv schemele de certificare a exploatațiilor agricole, pentru produse agricole și alimentare sau pentru bumbac, recunoscute de statele membre ca îndeplinind următoarele criterii:

   (i)specificitatea produsului final din cadrul acestor scheme derivă din obligații clare privind garantarea:

     -caracteristicilor specifice ale produselor;

     -metodelor specifice de cultivare sau de producție, sau

     -unei calități a produsului final care depășește semnificativ standardele comerciale aplicabile produselor de larg consum în ceea ce privește sănătatea publică, sănătatea animalelor sau a plantelor, bunăstarea animalelor sau protecția mediului;

   (ii)schema este deschisă tuturor producătorilor;

   (iii)schema implică  respectarea unor specificații obligatorii ale produsului, acest lucru fiind verificat de autoritățile publice sau de un organism independent de inspecție.

(iv)schema este transparentă și asigură trasabilitatea completă a produselor, sau
c) scheme voluntare de certificare a produselor agricole recunoscute de statele membre ca aplicând orientările UE privind cele mai bune practici pentru sistemele de certificare voluntară a produselor agricole și alimentare.
	Art.2.- (1) Scopul înființării Agenției este de a promova obținerea de produse agroalimentare certificate conform unui sistem de calitate voluntară, denumite în continuare produse de calitate  și de a asigura un marketing corespunzător acestor produse.

(2) Se elimină 
(2) Obiectivul legii este acela de a promova consumul de produse de calitate obținute conform unui sistem voluntar de certificare a calității instituit prin legislație europeană sau națională după cum urmează:

a) schemele de calitate instituite în cadrul regulamentelor și dispozițiilor europene;

Se elimină

b) schemele de calitate, inclusiv schemele de certificare a exploatațiilor agricole, pentru produse agricole și alimentare, recunoscute de statele membre  ale Uniunii Europene care îndeplinesc următoarele criterii:

 (i)specificitatea produsului final din cadrul acestor scheme derivă din obligațiile privind garantarea caracteristicilor specifice ale produselor, a metodelor specifice de cultivare sau de producție, sau  a calității  produsului final;

(ii)Nemodificat

(iii)schema implică  respectarea unor specificații obligatorii ale produsului, acest lucru fiind verificat de autoritățile publice sau de un organism independent de inspecție autorizat potrivit legislației în vigoare;

(iv)schema este transparentă și asigură trasabilitatea completă a produselor:

c) scheme voluntare de certificare a produselor agricole recunoscute de statele membre ca aplicând orientările Uniunii Europene privind cele mai bune practici pentru sistemele de certificare voluntară a produselor agricole și alimentare.
	Pentru corectitudinea redactării.

Text superfluu.

Pentru corelare cu prevederile alin.(1).

Notele de subsol nu pot intra în structura actelor normative.

Nu există scheme de calitate/certificare la nivelul Uniunii Europene pentru bumbac.

Pentru corelare cu prevederile legislației europene în vigoare.

Pentru precizia textului.

	5.
	       ______________________________
	Art.3.-Agenția exercită următoarele funcții principale:

a)de autoritate de stat în domeniul calității și marketingului produselor  de calitate;

b)de strategie, prin care asigură întocmirea și propunerea spre aprobare a strategiei pentru dezvoltarea sectorului produselor de calitate;
c)de reprezentare, prin care asigură, în numele Ministerului Agriculturii și Dezvoltării Rurale, reprezentarea pe plan intern și extern, în domeniul său de activitate și în limitele stabile de acesta.
	Preluarea atribuțiilor de la art. 4 pentru a plasa exercitarea funcțiilor înaintea atribuțiilor.



	6.
	Art.3.- Agenția are următoarele atribuții principale:

a)elaborează, implementează și promovează

strategia națională pentru produsele agroalimentare de calitate;

b)elaborează și implementează programe de marketing pentru produsele agroalimentare de calitate;

c)asigură managementul sistemelor de calitate instituite la nivel național și recunoașterea acestora la nivel european;

d)elaborează programe pentru promovarea pe piața internă și pe piețele terțe a produselor certificate conform unui sitem de calitate instituit la nivel european sau național; aplică  pentru finanțare în cadrul schemelor de finațare europene; acordă consultanță operatorilor eligibili din România  să elaboreze proiecte pentru obținerea de finațări pentru marketingul produselor de calitate;
e)inițiază sau elaborează, ori, după caz, avizează proiecte de acte normative care reglementează sistemele voluntare de certificare a calității produselor agroalimentare;

f)asigură transferul de informații specifice între operatorii economici;

g)asigură și implementează un sistem electronic pentru monitorizarea trasabilității produselor agroalimentare de calitate certificată;

h)elaborează orientări, analize, strategii și studii de conjunctură și de marketing în vederea stabilirii evoluției și a tendințelor pieței produselor agroalimentare de calitate, a modificărilor structurale în opțiunile sociale ale populației, pentru orientarea structurii, înnoirii și diversificării ofertei de produse alimentare de calitate atât pe piața internă cât și la export;

i)asigură funcția de control și inspecție în domeniul producției și comercializării produselor agroalimentare de calitate;

j)identifică și implementează surse de finanțare pentru certificarea exploatațiilor agricole și a micilor producători/procesatori de maximum 20 ha sau 20 UVM;

k)asigură, în domeniile sale de activitate, înregistrarea operatorilor economici în sectorul agroalimentar de pe filiera de produs, în strânsă colaborare cu organizația interprofesională corespondentă;

l)se constituie ca utilizator de date  în cadrul Sistemului Informatic pentru Managementul și Monitorizarea Pieței Agricole ( - ISSAM al DG Agri), pentru declarațiile de orez, tutun, hamei, legume-fructe, vie, prețuri la cereale, orez;
m)cooperează cu ceilalți producători de statistici oficiale pentru efectuarea cercetărilor statistice prevăzute în Programul statistic național anual;

n)asigură interconexiunea și legătura între sistemele informaționale ale MADR și Sistemul Statistic Național;

o) asigură consultanță și asistență tehnică necesară producătorilor de produse agroalimentare de calitate, elaborează ghiduri de bună practică pentru sistemele de calitate;

p)desfășoară activități de control și inspecții tehnice privind respectarea legislației pe domenii de activitate;

q)acordă derogări privind prelungirea sau reducerea perioadei de conversie, la propunerea organismelor de inspecție și certificare;

r)autorizează importul produselor ecologice din terțe țări în Uniunea Europeană;

s)aprobă cererile solicitanților pentru utilizarea siglei «ae» - Agricultura Ecologică;

ș)asigură legătura cu autoritățile interne și internaționale din domeniu, pentru produsele agroalimentare de calitate certificată;

t)implementează sistemele de calitate instituite prin legislație națională și poate certifica produsele conform acestor sisteme, după caz;

ț)Agenția poate delega competența de control către unul sau mai multe dintre organismele de control în sensul articolului 2 punctul 5 din Regulamentul (CE) nr. 882/2004 care funcționează ca organism de certificare a produselor;

u)verifică și recunoaște sistemele de certificare voluntară private conform reglementărilor europene;

v)implementează sistemele de calitate instituite de regulamentele europene și solicită recunoașterea  și protecția acestora la Comisia Europeană;

w)asigură transmiterea informațiilor provenite de la Comisia Europeană către instituțiile și agenții economici din domeniul de activitate;

x) elaborează și implementează programe educative și de cercetare privind produsele agroalimentare de calitate;

y)îndeplinește orice alte sarcini care derivă din implementarea  funcțiilor delegate de către Ministerul Agriculturii și Dezvoltării Rurale.
	Art.4.-Nemodificat
a) elaborează, implementează și promovează

strategia națională pentru produsele  de calitate

b) elaborează și implementează programe de marketing pentru produsele  de calitate;

c) recunoaște și certifica/atestă  produsele de calitate.

d) elaborează programe pentru promovarea pe piața internă și pe piețele terțe a produselor certificate conform unui sistem de calitate instituit la nivel european sau național; aplică  pentru finanțare în cadrul programelor de finațare europene; acordă consultanță operatorilor eligibili din România  să elaboreze proiecte pentru obținerea de finanțări pentru marketingul produselor de calitate;

e)Nemodificat

f)asigură consultanță către operatorii economici.
g) asigură și implementează un sistem electronic pentru monitorizarea trasabilității produselor  de calitate certificată;
h) elaborează orientări, analize, strategii și studii de conjunctură și de marketing în vederea stabilirii evoluției și a tendințelor pieței produselor  de calitate, a modificărilor structurale în opțiunile sociale ale populației, pentru orientarea structurii, înnoirii și diversificării ofertei de produse alimentare de calitate atât pe piața internă cât și la export
i)asigură verificarea conformității sistemelor de calitate voluntară propuse pentru produsele de calitate în conformitate cu prevederile legislației naționale și europene; 
j)identifică și implementează surse de finanțare specifice pentru certificarea exploatațiilor agricole ale micilor producători/procesatori. 

k)Nemodificat

l) Se elimină
m) devine l)cooperează cu organizatiile care elaborează  statistici oficiale pentru efectuarea cercetărilor statistice prevăzute în Programul statistic național anual;

n) Se elimină

o) devine m) elaborează ghiduri de bună practică pentru sistemele de calitate.

p)Se elimină

q)Se elimină

r) devine n) Nemodificat

s) devine o) Nemodificat

ș) devine p) asigură legătura cu autoritățile interne și internaționale din domeniu, pentru produsele de calitate certificată.

t) devine q) Nemodificat

ț) Se elimină
u) devine r) Nemodificat

v) devine  s) implementează sistemele de calitate instituite de regulamentele europene și notifică la Comisia Europeană sistemele de calitate  naționale înaintea transpunerii lor în legislația națională;

w) devine ș) asigură transmiterea informațiilor provenite de la Comisia Europeană către instituțiile și operatorii economici din domeniul de activitate;
x) devine t)  elaborează și implementează programe educative și de cercetare privind produsele  de calitate;

y) devine ț) îndeplinește orice alte sarcini care derivă din  exercitarea funcțiilor delegate de către Ministerul Agriculturii și Dezvoltării Rurale.
	Agenția nu poate asigura recunoașterea sistemelor de calitate la nivel european.

Pentru a nu crea paralelism în atribuții.

Pentru corectitudinea redactării.

Pentru corectitudinea redactării.

Directiva 1535/2015 (notificare obligatorie a sistemelor de calitate  naționale)

Sistemele de calitate sunt instituite prin regulamente și nu este necesară recunoașterea.

Pentru respectarea prevederilor OUG 17/2015 pentru stabilirea unor măsuri organizatorice la nivelul administrației publice centrale.

	7.
	Art.4.-Agenția exercită următoarele funcții principale:

a)de autoritate de stat în domeniul calității și marketingului produselor agroalimentare de calitate;

b)de strategie, prin care asigură întocmirea și propunerea spre aprobare a strategiei pentru dezvoltarea sectorului;

c)de reprezentare, prin care asigură, în numele Ministerului Agriculturii și Dezvoltării Rurale, reprezentarea pe plan intern și extern, în domeniul său de activitate și în limitele stabile de acesta. 
	Se elimină
	Prevederile preluate la noul art. 3.

	8.
	Art.5.- (1) Sediul Agenției este asigurat de Ministerul Agriculturii și Dezvoltării Rurale.

(2) Organizarea, funcționarea și atribuțiile Autorității se aprobă prin ordin de ministru în termen de 60 de zile de la data intrării în vigoare a prezentei legi.

(3) Autoritatea este finanțată din venituri proprii și subvenții de la bugetul de stat, prin bugetul Ministerului Agriculturii și Dezvoltării Rurale.

(4) Fondurile necesare în vederea desfășurării activității Agenției se stabilesc anual prin legea bugetului de stat și se asigură din bugetul Ministerului Agriculturii și Dezvoltării Rurale.
	Art.5. (1)-Nemodificat
(2)Se elimină

(2) Nemodificat

(3)Nemodificat
	Prevedere cuprinsă la art. 6 alin 1

	9.
	Art.6.- (1) Structura organizatorică, statul de funcții și regulamentul de organizare și funcționare a Autorității se aprobă prin ordin al ministrului agriculturii și dezvoltării rurale, la propunerea directorului general al Autorității.

(2) În cadrul structurii organizatorice prevăzută la alin.(5), prin ordin al ministrului agriculturii și dezvoltării rurale, se pot organiza direcții, servicii, birouri și alte compartimente și se poate stabili numărul posturilor aferente, cu încadrarea în prevederile legale și numărul maxim de posturi aprobat.

(3)Personalul Agenției este format din funcționari publici și personal angajat, având studii de specialitate după caz, angajați pe bază de contract individual de muncă și se încadrează în condițiile legii.

(4)Atribuțiile, sarcinile și răspunderile individuale ale personalului Agenției se stabilesc prin fișa postului, pe baza regulamentului de organizare și funcționare.

(5)Salarizarea personalului angajat al Autorității se face conform prevederilor legale aplicabile fiecărei categorii de personal.
	Art.6.- (1) Structura organizatorică, statul de funcții și regulamentul de organizare și funcționare a Agenției se aprobă prin ordin al ministrului agriculturii și dezvoltării rurale, la propunerea directorului general al Agenției, în termen de 60 de zile de la intrarea în vigoare a prezentei legi.

(2) În cadrul structurii organizatorice prevăzute la alin.(1), se pot organiza direcții, servicii, birouri și alte compartimente și se poate stabili numărul maxim al posturilor aferente, cu încadrarea în prevederile legale.
(3)Personalul Agenției este format din funcționari publici și personal contractual,   angajați în conformitate cu legislația în vigoare.

(4) Atribuțiile și sarcinile  personalului Agenției se stabilesc prin fișa postului, pe baza regulamentului de organizare și funcționare.
(5)Salarizarea personalului Agenției se face conform prevederilor legale aplicabile fiecărei categorii de personal.
	Pentru exprimare unitară.

Prevederea eliminată este cuprinsă la alin.(1).

În legislația muncii avem două tipuri de angajați: funcționari publici și personal contractual.



	10.
	
	Art.7.-

(1)Conducerea executivă a Agenției se exercită de către un director general, numit prin ordin al ministrului agriculturii și dezvoltării rurale.

(2)În exercitarea atribuțiilor, directorul general al Agenției emite decizii și instrucțiuni.

(3) Directorul general al Agenției are calitatea de ordonator terțiar de credite.
	Prin preluarea alineatelor (6)-(8) ale art.7 devenit art.8.

	11.
	Art.7.- Se înființează Consiliul Coordonator, denumit în continuare Consiliul , structură organizatorică la nivel național, cu caracter public-privat, fără personalitate juridică, în scopul armonizării strategiilor sectoriale în domeniul calității produselor agroalimentare, precum și al stabilirii obiectivelor și priorităților în domeniul certificării calității și a marketingului produselor de calitate certificată. Consiliul este condus de 2 copreședinți. Unul este secretarul de stat în funcție cu atribuții în domeniul politicilor din cadrul MADR, iar al doilea copreședinte este ales de către reprezentanții asociațiilor membre în cadrul  Consiliului Coordonator.

(2) Consiliul se întrunește lunar și ori de câte ori este nevoie, la convocarea unuia dintre co-președinți, pentru analizarea, dezbaterea și stabilirea politicilor publice în domeniul produselor agroalimentare de calitate din România.

(3) Consiliul are responsabilități în domeniile coordonării și armonizării  activităților de elaborare și aplicare unitară a strategiilor și politicilor privind calitatea și marketingul produselor agroalimentare, precum și în ceea ce privește monitorizarea sistemului
(4) Consiliul are în componență reprezentanți ai instituțiilor publice, structurilor patronale și profesionale cu atribuții și activitate în domeniul produselor agroalimentare de calitate, prevăzute în anexa care face parte integrantă din prezenta lege. 

(5)Consiliul este o structură organizatorică deschisă, la care pot să adere și alte instituții publice și structuri asociative din sectorul privat cu atribuții în domeniul calității produselor agroalimentare, în conformitate cu prevederile regulamentului de organizare și funcționare a acestuia. 

(3)Conducerea executivă a Agenției se exercită de către un director general, numit de ministrul agriculturii și dezvoltării rurale.

(6)În exercitarea atribuțiilor, directorul general al agenției emite decizii și instrucțiuni.

(7) Directorul general al Agenției are calitatea de ordonator terțiar de credite.
	Art.8- (1) În cadrul Ministerului Agriculturii și Dezvoltării Rurale, se înființează Consiliul Coordonator, denumit în continuare Consiliul , structură organizatorică la nivel național, fără personalitate juridică, în scopul armonizării strategiilor sectoriale în domeniul calității produselor, precum și al stabilirii obiectivelor și priorităților în domeniul certificării calității și a marketingului produselor de calitate certificată. Consiliul este condus de 2 copreședinți, funcții ocupate după cum urmează:
a) de secretarul de stat în funcție cu atribuții în domeniul politicilor agricole din cadrul Ministerului Agriculturii și Dezvoltării Rurale;

b) de un reprezentant ales  din cadrul asociațiilor membre   ale   Consiliului .

(2) Consiliul se întrunește lunar și ori de câte ori este nevoie, la convocarea unuia dintre co-președinți, pentru analizarea, dezbaterea și stabilirea politicilor publice în domeniul produselor de calitate din România.

(3)Nemodificat

(4) Consiliul are în componență reprezentanți ai instituțiilor publice, structurilor patronale și profesionale cu atribuții și activitate în domeniul produselor de calitate, la paritate. 
(5) Consiliul este o structură organizatorică , la care pot să adere și alte instituții publice și structuri asociative din sectorul privat cu atribuții în domeniul calității produselor agroalimentare, în conformitate cu prevederile regulamentului de organizare și funcționare a acestuia. 

(6) În termen de 30 de zile de la data intrării în vigoare a prezentei legi Consiliul va adopta un Regulament de Organizare și Funcționare propriu.
Se elimină

Se elimină

Se elimină
	Nu există în legislație caracter public-privat.

Prevederile preluate la art. 7.



	12.
	Art.8.- Bugetul Autorității se elaborează și se aprobă în conformitate cu prevederile legale în vigoare.
	Art.9.- Bugetul Agenției se elaborează și se aprobă în conformitate cu prevederile legale în vigoare.
	

	13.
	Art.9.- (1) Se autorizează Ministerul Finanțelor Publice să introducă, la propunerea ordonatorului principal de credite, modificările ce decurg din aplicarea prevederilor prezentei legi în structura bugetului de stat și a bugetului Ministerului Agriculturii și Dezvoltării Rurale pe anul 2019.

(2)Se autorizează Ministerul Agriculturii și Dezvoltării Rurale să detalieze modificările prevăzute la alin.(1) și să se introducă în bugetul propriu și în anexele la acesta.
	Art.10.- (1) Se autorizează Ministerul Finanțelor Publice să introducă, la propunerea  Ministerului Agriculturii și Dezvoltării Rurale , modificările ce decurg din aplicarea prevederilor prezentei legi în structura bugetului de stat și a bugetului Ministerului Agriculturii și Dezvoltării Rurale pe anul 2020.

(2) Se elimină


	Dispozițiile alin.(2) sunt redundante.

	14.
	Art.10.- Prezenta lege intră în vigoare la 1 ianuarie 2019.
	Art.11.- Prezenta lege intră în vigoare  la 1 ianuarie 2020.

